Up-561/03
Natisni
Opravilna št.:
Up-561/03
Datum odločitve:
3. 6. 2004
ECLI:
ECLI:SI:USRS:2004:Up.561.03
Akt:
Ustavna pritožba A. A. zoper sklep Vrhovnega sodišča št. II Ips 165/2002 z dne 22. 1. 2003 v zvezi s sklepom Višjega sodišča v Mariboru št. Cp 1577/2001 z dne 23. 10. 2001 in s sklepom Okrožnega sodišča v Mariboru št. P 137/2001 z dne 10. 4. 2001
Izrek:
Ustavna pritožba A. A. zoper sklep Vrhovnega sodišča št. II Ips 165/2002 z dne 22. 1. 2003 v zvezi s sklepom Višjega sodišča v Mariboru št. Cp 1577/2001 z dne 23. 10. 2001 in s sklepom Okrožnega sodišča v Mariboru št. P 137/2001 z dne 10. 4. 2001 se zavrže.

Pritožnik sam nosi stroške postopka z ustavno pritožbo.
Evidenčni stavek:
Pritožnik zgolj z zatrjevanjem, da se z odločitvijo Vrhovnega sodišča, da je zgrešena pasivna legitimacija in njegovo utemeljitvijo ne strinja, ni izkazal, da bi v tej zadevi šlo za posebno utemeljen primer, ki bi izjemoma dovoljeval odločanje o ustavni pritožbi, vloženi po izteku
šestdesetdnevnega roka.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.14.3 - Ustavno sodstvo - Postopek - Stroški - Stroški postopka.
Pravna podlaga:
Člen 34.1, 49, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
21. 8. 2003
Vrsta odločitve:
sklep
Vrsta rešitve:
zavrženje
Dokument:
US23491
Up-561/03-6
3. 6. 2004
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 25. maja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
1. Ustavna pritožba A. A. zoper sklep Vrhovnega sodišča št. II Ips 165/2002 z dne 22. 1. 2003 v zvezi s sklepom Višjega sodišča v Mariboru št. Cp 1577/2001 z dne 23. 10. 2001 in s sklepom Okrožnega sodišča v Mariboru št. P 137/2001 z dne 10. 4. 2001 se zavrže.
2. Pritožnik sam nosi stroške postopka z ustavno pritožbo.
Obrazložitev
1. Pritožnik je dne 20. 8. 2003 vložil ustavno pritožbo zoper v izreku navedeno sodno odločbo. Predlaga, naj Ustavno sodišče ustavno pritožbo obravnava kljub temu, da je vložena prepozno, ker naj bi izkazal, da gre za posebej utemeljen primer, in naj odloči tudi o povračilu stroškov, ki naj bi mu nastali z vložitvijo ustavne pritožbe.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka. Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in priloženih listin mogoče zaključiti, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Za tak primer pa v obravnavani zadevi ne gre.
Pritožnik zgolj z navajanjem, da se z odločitvijo Vrhovnega sodišča, ki temelji na pomanjkanju pasivne legitimacije, in njegovo utemeljitvijo tega stališča ne strinja, ni izkazal, da bi v tej zadevi šlo za posebno utemeljen primer, ki bi izjemoma dovoljeval odločanje o ustavni pritožbi, vloženi po izteku šestdesetdnevnega roka. Morebitna napačna uporaba prava sama po sebi namreč še ne pomeni kršitve človekovih pravic.
3. Ker torej pritožnik ni izkazal, da bi šlo za posebno utemeljen primer za odločanje o prepozni ustavni pritožbi, je Ustavno sodišče ustavno pritožbo zavrglo.
4. V postopku pred Ustavnim sodiščem nosi vsak udeleženec svoje stroške, če Ustavno sodišče ne odloči drugače (prvi odstavek 34. člena ZUstS, ki se po 49. členu ZUstS uporablja tudi v postopku z ustavno pritožbo). Za drugačno odločitev bi morali obstajati posebni razlogi, ki jih pritožnik ne navaja.
Ustavno sodišče je zato odločilo, kot izhaja iz druge točke izreka.
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS ter prvega odstavka 34. člena v zvezi z 49. členom ZUStS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger